"የዚህን መንግሥት ያህል በህዝብ ክፉኛ የተጠላ ሥርዓት በሕይወት ዘመኔ አይቼም ሆነ ሰምቼ አላውቅም።" ሲሉ አንድ ከፍተኛ የኢህአዴግ ባለሥልጣን ሲናገሩ አድምጫለሁ። ከውስጣዊ ሰዎች እንደምንሰማው ከሆነ 90 በመቶ የሚሆኑት የኦህዴድ እና የብአዴን አመራር አባላት ከህወሓት ጋር ሆድና ጀርባ ከሆኑ ሰንበትበት ብለዋል፤ የህዝቡ በደል አንገሽግሿቸው ህዝባዊውን አመጽ ለመቀላቀል በመጠባበቅ ላይም ናቸው። በራሱ በአገዛዙ ውስጥ ያሉ ሁለተኛ ረድፈኞች ሳይቀሩ እንደሚመሰክሩት፤ የህወሓት ወንጀል ደርግ ከሠራው ወንጀል እንኳን ሊወዳደር አይችልም። የበደሉን ብዛት እና የዝርፊያውን ግዙፍነት የሚመሰክሩት ሁሉ ይህ ሥርዓት በቅርጽ እንጂ በይዘት ልዩነት እንደሌለ ነው እየመሰከሩ ያሉት። “በአሁን ሰዓት በመንግሥት ስም የሚነግድ የማፍያ ቡድን እንጂ መንግሥት የለም!” ነው ያለው አንድ ከፍተኛ የብአዴን ሰው።
